Rikunarita-ORG/Wikinium huggingface dataset:
# సిల్క్ స్మిత

|  |
| --- |
| **సిల్క్ స్మిత** |
|   |
| **జన్మ నామం** | విజయ లక్ష్మి |
| **జననం** | (1960-12-02)1960 డిసెంబరు 2 ఏలూరు, ఆంధ్రప్రదేశ్
 |
| **మరణం** | 1996 సెప్టెంబరు 23(1996-09-23) (వయసు: 35) మద్రాసు
 |

**సిల్క్ స్మిత** (డిసెంబరు 2, 1960 - సెప్టెంబరు 23, 1996) (ఆంగ్లం: **Silk Smitha**) గా ప్రసిద్ధురాలైన "విజయలక్ష్మి" ప్రముఖ దక్షిణాది నటి. ఈమె తెలుగు, తమిళం, కన్నడం, మళయాళం, హిందీ భాషలలో 200లకు పైగా సినిమాలలో నటించింది. ఈమె అధికంగా గ్లామర్‌తో కూడిన వగలమారి పడతి పాత్రలు పోషించింది.

## పూర్వ రంగం

విజయలక్ష్మి 1960, డిసెంబరు 2న పశ్చిమ గోదావరి జిల్లా ఏలూరు సమీపంలో కొవ్వలి గ్రామంలో ఒక నిరుపేద కుటుంబంలో జన్మించింది. 4వ తరగతితో చదువుకు స్వస్తి చెప్పింది. సినీనటి కావాలనే ఆకాంక్షతో మద్రాసులోని తన అత్త ఇంటికి చేరింది., "స్మిత" అని తెరపేరు ధరించింది. సిల్క్ స్మిత మొదటి చిత్రము తమిళంలో *వండి చక్రం* (బండి చక్రం). 1979లో విడుదలైన ఈ చిత్రంలో ఆమె పాత్ర పేరు *సిల్క్*, బహుళ ప్రజాదరణ పోందడంతో ఆమె తన పేరును *సిల్క్ స్మిత* గా మార్చుకుంది.

## సినీ రంగం

క్రమంగా ఆమె సినీరంగలో ప్రముఖనటిగా నిలదొక్కుకుంది. 200లకు పైగా తెలుగు, తమిళ, మళయాళ, కన్నడ చిత్రాలలో నటించింది. అనేక సినిమాలలో ఆమె ప్రత్యేక గీతాలు, శృంగార నృత్యాలు అమెకు అత్యంత జనాదరణను తెచ్చి పెట్టాయి. ఉదాహరణకు తెలుగులో "బావలు సయ్యా, మరదలు సయ్యా" పాట. కొందరు సినిమా విలేఖరులు, విమర్శకులు ఆమెను "soft porn" actress గా అభివర్ణించారు. ఎక్కువ చిత్రాలలో ఆమె ఇతరులను వలలో వేసుకొనే అమ్మాయిగా, నర్తకిగా, ప్రేక్షకులను ఉర్రూతలూగించే నృత్యాలతోను, కామోద్దీపనము కలిగించే దుస్తులతోను, ముదురు అమ్మాయిలాగా కనిపించింది. అయితే "సీతాకోక చిలుక" (1981) వంటి కొన్ని చిత్రాలలో నటనాప్రధానమైన పాత్రకలలోను మెప్పించింది. "లయనం" అనే "పెద్దల సినిమా" ఆమెకు చాలా పేరును తెచ్చింది. "రేష్మా కీ జవానీ" అనే పేరుతో దీనిని హిందీలో తీశారు. "వసంత కోకిల" చిత్రంలో ఆమె పాత్ర విమర్శకుల మన్ననలు పొందింది.

సిల్క్ స్మిత గురించి అనేక విశేషాలను ఇమండి రామారావు యు ట్యూబ్ వీడియోలొ చెప్పారు

## మరణం

సిల్క్ స్మిత తన జీవితాంతం అవివాహిత గానే ఉంది. 1996, సెప్టెంబరు 23 న మద్రాసులోని తన నివాస గృహంలో మరణించి ఉంది. అంతకు ముందు ఆమె ప్రేమ వ్యవహారాలు విఫలమైనట్లూ, చిత్ర నిర్మాణ ప్రయత్నంలో పెద్దపెట్టున నష్టాల పాలైనట్లు వార్తలు వచ్చాయి. వాటికి తోడు మద్యపానం కూడా ఆమెను నిసృహలోకి నెట్టివేసిఉండవచ్చునని అందువల్లనే ఆమె ఆత్మహత్య చేసుకొన్నదని భావిస్తున్నారు.

## సిల్క్ స్మిత నటించిన కొన్ని సినిమాలు

* శాస్త్రి (1995)
* ఆలీబాబా అరడజను దొంగలు (1994)
* కుంతీ పుత్రుడు (1993)
* అమర్ (1992)
* ఆదిత్య 369 (1991) - రాజనర్తకి నందినిగా
* గీతాంజలి (1989)
* ఖైదీ నెం. 786 (1988)
* స్త్రీ సాహసం (1987)
* పాతాళ భైరవి (1985)
* శ్రీదత్త దర్శనం (1985)
* మెరుపు దాడి (1984)
* రౌడీలకు సవాల్ (1984)
* ఖైదీ (1983)
* వసంత కోకిల (1982)
* యమకింకరుడు (1982)
* సీతాకోక చిలుక (1981)
* బావ బావమరిది
* బామ్మమాట బంగారుబాట

## ఇవి కూడా చూడండి

## మూలాలు

## బయటి లింకులు

* ఇంటర్నెట్ మూవీ డేటాబేసు లో సిల్క్ స్మిత పేజీ
* సిల్క్ స్మిత ఛాయాచిత్రమాలిక
# విజయలలిత

**విజయలలిత** (జననం:-జూన్ 17,1949 ) 1970వ దశకములోని తెలుగు సినిమా నటి. ప్రసిద్ధ తెలుగు సినిమా తార విజయశాంతి చిన్నమ్మ. శృంగార నాట్యతారగా సినీ జీవితాన్ని ప్రారంభించి, హీరోయిన్‌గాను ఆ తర్వాత నిర్మాతగానూ తన క్రమశిక్షణ వల్ల ఎదిగింది.

విజయలలిత 1960లు, 70లలో అనేక తెలుగు సినిమాలలో నటించింది. సాధు ఔర్ షైతాన్, రాణీ మేరా నామ్, హథ్‌కడీ వంటి కొన్ని హిందీ సినిమాలు, కొన్ని తమిళ చిత్రాలలో నటించింది. ఎన్.టి.రామారావు, అక్కినేని నాగేశ్వరరావు తదితర అగ్రశ్రేణి తెలుగు సినీ నటుల సరసన నటించిన ఈమె లేడీ జేమ్స్‌బాండ్ పాత్రలకు ప్రసిద్ధి. ఈమె నటించిన సినిమాలలో రౌడీరాణి, రివాల్వర్ రాణి, చలాకీ రాణి కిలాడీ రాజా, భలే రంగడు, మనుషుల్లో దేవుడు, కదలడు వదలడు సినిమాలు ప్రసిద్ధమైనవి.

ఈమె ఎంతో క్రమశిక్షణ, సమయపాలనతో కచ్చితమైన సమయానికి సినిమా షూటింగులకు హాజరవుతూ ఉండేది. విజయలలిత ఉదయం 7 గంటలకు కాల్‌ షీట్‌ అంటే 6 గంటలకే మేకప్‌ చేయించుకుని కార్లో వచ్చి 7 గంటలకి షూటింగ్‌ వున్న స్టూడియోకి వచ్చి ఫ్లోర్‌గేట్‌ తాళం తీయక పోయినా, అక్కడే కూర్చునేది ఈ క్రమశిక్షణా ధోరణి వలన ఈమెకు అనేక సినిమాలలో నటించే అవకాశాలు వచ్చాయి. ఈమె దాదాపు 860 సినిమాలలో నటించింది.

## చిత్రమాలిక

* సాహసవీరుడు - సాగరకన్య (1996)
* హథ్‌కడీ (1995) (హిందీ)
* ఆడదాని సవాల్ (1983)
* దేవుడు మామయ్య (1981)
* కమలమ్మ కమతం (1979)
* మావూరి మొనగాళ్ళు (1972)
* విచిత్ర దాంపత్యం (1971)
* రౌడీ రాణి (1970)
* సుగుణ సుందరి కథ (1970)
* అక్కా చెల్లెలు (1970)
* గండర గండడు (1969)
* బస్తీలో భూతం (1968)
* వింత కాపురం (1968)
* సాధూ ఔర్ షైతాన్ (1968) (హిందీ)
* గూఢచారి 116 (1967)
* ప్రైవేటు మాస్టారు (1967)
* సాక్షి (1967)
* చినరాయుడు
* బందిపోటు రుద్రమ్మ
* బస్తీ బుల్‌బుల్ (1971) - ప్రతిమ
* బుల్లెమ్మ బుల్లోడు
* బుల్లెట్ బుల్లోడు
* ఛైర్మెన్ చలమయ్య
* చలాకీ రాణి కిలాడీ రాజా
* ఛండీ చాముండీ
* సి.ఐ.డీ.రాజు
* డాకూ రాణి
* కూతురు కోడలు
* ముగ్గురు మూర్ఖురాళ్ళు
* నిజం నిరూపిస్తా
* ఒక నారి – వంద తుపాకులు (1973) - భవాని
* జగమేమాయ
* జేమ్స్ బాండ్ 777
* పసివాని పగ
* పట్టుకుంటే లక్ష
* ఉత్తమురాలు (1976)

## మూలాలు

## బయటి లింకులు

* ఇంటర్నెట్ మూవీ డేటాబేసు లో విజయలలిత పేజీ
# సరిత

|  |
| --- |
| **సరిత** |
|   |
| **జన్మ నామం** | సరిత |
| **జననం** |  (1960-06-07) 1960 జూన్ 7 మద్రాసు తమిళనాడు
 |
| **భార్య/భర్త** | ముఖేష్ (1989 - 2007) విడాకులు
 |
| **ప్రముఖ పాత్రలు** | మరో చరిత్ర ఆడవాళ్ళు మీకు జోహార్లు
 |

**సరిత** దక్షిణ భారతీయ సినిమా నటీమణి. మరో చరిత్ర సినిమాతో బాగా పేరొందిన ఈమె సుమారు 160 చిత్రాలలో నటించింది.

## వ్యక్తిగత జీవితం

తమిళం, తెలుగు, మలయాళం భాషల్లో నాయకిగా నటించి పేరు గాంచిన సరిత.. మలయాళ నటుడు ముఖేష్‌ను ప్రేమించి పెళ్లాడింది. వీరికి ఇద్దరు కొడుకులు కూడా ఉన్నారు. కొంత కాలం తరువాత సరిత, ముఖేష్ మధ్య అభిప్రాయబేధాలు తలెత్తాయి. ఫలితం విడాకులకు దారి తీసింది. 2009లో ముఖేష్ సరిత నుంచి వివాహ రద్దు కోరుతూ చెన్నై కుటుంబ సంక్షేమ కోర్టులో పిటీషన్ దాఖలు చేశారు. సుదీర్ఘ కాలం సాగిన ఈ కేసు విచారణ రెండేళ్ల క్రితం ముఖేష్, సరితకు విడాకులు మంజూరు చేస్తూ తీర్పు నిచ్చింది.దీంతో ముఖేష్.. మిధుల అనే ఆమెను రెండో వివాహం చేసుకున్నారు. అయితే వీరి వివాహం చెల్లదంటూ నటి సరిత కేరళ, కొచ్చిలోని కుటుంబ సంక్షేమ కోర్టులో పిటీషన్ దాఖలు చేశారు. అందులో ఆమె పేర్కొంటూ చెన్నై కోర్టులో ముఖేష్ వివాహ రద్దు కోరుతూ వేసిన పిటీషన్‌పై విచారణ జరిగే సమయంలో తాను దుబాయిలో ఉన్నానన్నారు. దీంతో కోర్టు జారీ చేసిన నోటీసులను తాను అందుకోలేకపోయానని వివరించారు. తాను కోర్టుకు హాజరు కాకపోవడంతో కోర్టు విడాకులు మంజూరు చేస్తూ ఉత్తర్వులు జారీ చేసిందన్నారు.అందువలన ముఖేష్ రెండో వివాహం చెల్లదని తీర్పు ఇవ్వవలసిందిగా కోరుతున్నట్లు పేర్కొన్నారు. ఈ కేసు విచారణ సందర్భంగా సరిత, ముఖేష్‌లిద్దరూ 2015 మార్చి 4, గురువారం కొచ్చి కుటుంబ సంక్షేమ కోర్టుకు హాజరయ్యారు.

## ఇతర విశేషాలు

* ఈమె నటిగానే కాక డబ్బింగ్ కళాకారిణిగా కూడా రాణించింది.

## పురస్కారాలు

### ఫిలిం ఫేర్ పురస్కారాలు

* 1980 – ఫిలింఫేర్ ఉత్తమ నటి పురస్కారం – తమిళం లో వండిచక్కరం
* 1982 – ఫిలింఫేర్ ఉత్తమ నటి పురస్కారం – కన్నడం లో హోసా బెలాకు
* 1984 – ఫిలింఫేర్ ఉత్తమ నటి పురస్కారం – తమిళం లో అచామిలై అచామిలై
* 1985 - ఫిలింఫేర్ ఉత్తమ నటి పురస్కారం – కన్నడం లో ముగిల మల్లిగె
* 1986 - ఫిలింఫేర్ ఉత్తమ నటి పురస్కారం – కన్నడం లో మౌన గీతె
* 1989 - ఫిలింఫేర్ ఉత్తమ నటి పురస్కారం – కన్నడం లో సంక్రాంతి

### నంది పురస్కారాలు

* 1982- స్పెషల్ జ్యూరీ పురస్కారం - ఉత్తమ నటి - కోకిలమ్మ
* 1997 – ఉత్తమ డబ్బింగ్ కళాకారిణి - *మా ఆయన బంగారం*
* 1999 – ఉత్తమ డబ్బింగ్ కళాకారిణి - *అంతఃపురం*
* 2004 – నంది స్పెషల్ జ్యూరీ పురస్కారం - *అర్జున్*

### తమిళనాడు రాష్ట్ర పురస్కారాలు

* తమిళనాడు రాష్ట్రం నుండి కలైమణి పురస్కారం
* 1979 – ఉత్తమ నటి పురస్కారం - *Oru Vellaadu Vengaiyagiradhu*
* 1982 – ఉత్తమ నటి పురస్కారం - *Agni Sakshi*
* 1988 – ఉత్తమ నటి పురస్కారం - *Poo Pootha Nandavanam*

### కర్ణాటక రాష్ట్ర పురస్కారాలు

* 1989-ఉత్తమ నటి పురస్కారం - Sankranthi

## నటించిన చిత్రాలు

### తెలుగు

* అర్జున్
* కోకిల (1990)
* సత్యాగ్రహం (1987)
* అమ్మ కావాలి (1985)
* అనురాగబంధం (1985)
* బాల యేసు (1984)
* కాంచన గంగ (1984)
* ప్రేమసాగరం (1983)
* తోడు నీడ (1983)
* కోకిలమ్మ (1983)
* భాగ్యలక్ష్మి (1983)
* చందమామ (1982)
* కలహాల కాపురం (1982)
* శ్రీరస్తు శుభమస్తు (1981)
* రామదండు (1981)
* తొలికోడి కూసింది (1981)
* ఆడాళ్లూ మీకు జోహార్లు (1981)
* అత్తగారి పెత్తనం (1981)
* గూటిలోని రామచిలక (1980)
* విజయ (1979)
* గుప్పెడు మనసు (1979)
* ఇది కథ కాదు (1979)
* మరో చరిత్ర (1978)

## మూలాలు

## బయటి లింకులు

* ఐ.ఎమ్.బి.డి.లో సరిత పేజీ, బయోగ్రఫీ.
# జగన్నాటకం (1960 సినిమా)

జగన్నాటకం,1960 ఏప్రిల్15 విడుదలైన తెలుగు చిత్రం . అమరనాథ్,కృష్ణకుమారి, జంటగా నటించిన ఈ చిత్రానికి దర్శకుడు శోభనాద్రి రావు .సంగీతం అశ్వద్ధామ అందించారు.

|  |
| --- |
| **జగన్నాటకం** (1960 తెలుగు సినిమా) |
|  జగన్నాటకం సినిమా పోస్టర్ |
| దర్శకత్వం | శోభనాద్రిరావు |
| నిర్మాణ సంస్థ | పద్మశ్రీ ఫిల్మ్స్ |
| భాష | తెలుగు |

## నటీనటులు

* హరనాథ్
* కృష్ణకుమారి
* ఆర్.నాగేశ్వరరావు
* సి.ఎస్.ఆర్.ఆంజనేయులు
* వల్లూరి బాలకృష్ణ
* మిక్కిలినేని
* గిరిజ
* హేమలత
* సూర్యకళ
* ఆదోని లక్ష్మి
* మల్లాది సత్యనారాయణ
* బొడ్డపాటి

## సాంకేతిక వర్గం

* దర్శకుడు: శోభనాద్రి రావు
* సంగీతం: గుడిమెట్ల అశ్వద్ధామ
* గీత రచయితలు: మల్లాది రామకృష్ణశాస్త్రి,కొసరాజు రాఘవయ్య చౌదరి, వడ్డాది బుచ్చి కుర్మానాథం, శ్రీరామచందు,సముద్రాల జూనియర్, జయదేవకవి, పోతన
* నేపథ్య గాయకులు: వైదేహి, కె.రాణి, కె.జమునారాణి, ఎల్ ఆర్ ఈశ్వరి, పిఠాపురం నాగేశ్వరరావు, చిలకలపూడి సీతారామాంజనేయులు, పులపాక సుశీల, ప్రతివాది భయంకర శ్రీనివాస్
* నిర్మాణ సంస్థ: పద్మశ్రీ పిక్చర్స్
* విడుదల:15:04:1960.

## పాటలు

1. ఇదేమి న్యామమురా దేవా ఇదేమి ధర్మమురా - వైదేహి - రచన: కొసరాజు
2. నాడెమైన పిల్లదాన్ని అందాల చిన్నదాన్ని ఈడుజోడైన - ఎల్. ఆర్. ఈశ్వరి - రచన: వడ్డాది
3. ఫణిరాజమణిహారి పాతాళలోక విహారి కరుణించరా - వైదేహి - రచన: శ్రీరామచంద్
4. మాటంటె మాటే నా వెంట పడకు పోవోయి మావా - కె. జమునారాణి, పిఠాపురం నాగేశ్వరరావు - రచన: సముద్రాల
5. మణిమాయ తేజా ఓ నాగరాజా శుభసమయాన ఇటు - వైదేహి - రచన: శ్రీరామచంద్
6. హే జననీ సావిత్ర దయచూడవమ్మా మాపాలి దైవమా - వైదేహి - రచన: శ్రీరామచంద్
7. అమ్మా తులసిమాత నమ్మి సేవింతునే - రచన: మల్లాది
8. ఓం నమః పరమార్థెయిక రూపాయ పరమార్థనే - పి.బి.శ్రీనివాస్ - రచన:మల్లాది
9. నను చేకొనినావా మహదేవ నను చేకొనినావా - పి.బి.శ్రీనివాస్ - రచన:మల్లాది
10. మనసు తెలిసిన మగరాయా నిలువనీయదోయీ - పి.సుశీల - రచన:మల్లాది
11. అంతా ఇంతెరా లోకం అంతా ఇంతేరా, పిఠాపురం, కె రాణి, రచన:కొసరాజు
12. ధీరసమీరే యమునా తీరే వసతి వనే వనమాలి, పి.సుశీల , రచన: జయదేవ కవి
13. జగము రక్షింప జీవుల జంప మనుప కర్తవై , పిఠాపురం, రచన: పోతన
14. నీ పాద కమల సేవయు నీ పాదార్చకుల తోడి, సి ఎస్.ఆర్.ఆంజనేయులు , రచన: పోతన
15. లోకములన్నియు గడియలోన జయంచినవాడా, వైదేహి, రచన: పోతన
16. హే జగన్నాటక సూత్రధారి శౌరి ,పిఠాపురం బృందం, రచన:శ్రీరామ్ చంద్.

## మూలాలు

1.ఘంటసాల గళామ్రుతము , కొల్లూరి భాస్కరరావు బ్లాగ్ నుండి పాటలు.
# నవగ్రహ పూజామహిమ

|  |
| --- |
| **నవగ్రహ పూజా మహిమ** (1964 తెలుగు సినిమా) |
|  |
| దర్శకత్వం | బి.విఠలాచార్య  |
| తారాగణం | కాంతారావు, వాసంతి, నాగయ్య, రాజనాల, గీతాంజలి, లక్ష్మి, వాణిశ్రీ |
| సంగీతం | రాజన్ నాగేంద్ర |
| నిర్మాణ సంస్థ | విఠల్ ప్రొడక్షన్స్  |
| భాష | తెలుగు |

**నవగ్రహ పూజామహిమ** బి.విఠాలాచార్య స్వీయదర్శకత్వంలో విఠల్ ప్రొడక్షన్స్ బ్యానర్‌పై నిర్మించిన తెలుగు సినిమా. ఇది 1964, ఏప్రిల్ 19న విడుదలయ్యింది.

## నటీనటులు

* కాంతారావు
* రాజనాల
* చిత్తూరు నాగయ్య
* ముక్కామల
* వల్లూరు బాలకృష్ణ
* కైకాల సత్యనారాయణ
* వాసంతి
* గీతాంజలి
* లక్ష్మి
* వాణిశ్రీ
* జూనియర్ భానుమతి
* అన్నపూర్ణ
* వీణావతి
* సుశీల
* కనకప్రభ
* లీల
* అనూరాధ
* సీతారామ్‌
* మోదుకూరి సత్యం
* కోళ్ళ సత్యం
* జి.రామకృష్ణ
* శోభన్‌బాబు
* ఎం.అల్లాబక్ష్
* విజయమాల

## సాంకేతిక వర్గం

* దర్శకుడు: బి విఠలాచార్య
* సంగీతం: రాజన్ నాగేంద్ర
* పాటలు: ఆరుద్ర, జి.కృష్ణమూర్తి
* నేపథ్య గాయకులు: ఘంటసాల వెంకటేశ్వరరావు, ప్రతివాది భయంకర శ్రీనివాస్, మాధవపెద్ది సత్యం, పిఠాపురం నాగేశ్వరరావు, శిష్ట్లా జానకి, జె వి.రాఘవులు, పులపాక సుశీల,స్వర్ణలత, ఎల్.వి.కృష్ణ, ఎల్ ఆర్ ఈశ్వరి
* నిర్మాత: బి.విఠలాచార్య
* నిర్మాణ సంస్థ: విఠల్ ప్రొడక్షన్స్
* విడుదల:19:04:1964.

## పాటలు

1. ఎవ్వరో ఎందుకీరీతి సాధింతురు ఎవ్వరో ఏల పగబూని - ఘంటసాల, ఎస్. జానకి - రచన: జి. కృష్ణమూర్తి
2. నవ్వర నవ్వర నా రాజా నవ్వుల నివ్వర ఓ రాజా విరిసి రోజా నీకోసమే - ఎల్. ఆర్. ఈశ్వరి, రచన: జి. కృష్ణమూర్తి
3. నా మొరన్ మీరాలకించి... సప్తాశ్వరధమారూఢం ప్రచండం కశ్యపాత్మజం (సాంప్రదాయ స్తోత్రం) - ఘంటసాల బృందం -రచన: జి. కృష్ణమూర్తి
4. మగువ తనే పిలువ మగవాడ జంకుతావా మనసార కోరినా చెంత చేరినా - ఎస్.జానకి, రచన: జి. కృష్ణమూర్తి
5. ముక్కోటి దేవతలరా... ఆదిత్య సోమాది గ్రహ దేవులారా ఆదరముతో మీరు - పి.సుశీల, రచన: జి. కృష్ణమూర్తి
6. రావణ పాదము (పద్యాలు) - మాధవపెద్ది, పి.బి.శ్రీనివాస్, ఎల్.వి. కృష్ణ, స్వర్ణలత, రచన: జి. కృష్ణమూర్తి
7. వయసూ వలపూ నీది సుమా వలదంటే నే పోను - ఎల్.వి. కృష్ణ, ఘంటసాల, ఎస్. జానకి - రచన: ఆరుద్ర
8. పైటచెంగు మూసి పాపడి వైపే , పిఠాపురం నాగేశ్వరరావు, ఎల్ ఆర్ ఈశ్వరి, రచన.జి.కృష్ణమూర్తి
9. ఇది ఏమి గ్రహచార ఇది ఏమి లీల , పి.బి.శ్రీనివాస్ , రచన: ఆరుద్ర
10. బొజ్జ దేవరా ఓ బొజ్జ దేవరా(రుక్మిణీ కల్యాణం వీధి నాటకం), మాధవపెద్ది సత్యం, స్వర్ణలత, జె.వి.రాఘవులు, ఎల్.కృష్ణ బృందం , రచన: జి.కృష్ణమూర్తి
11. రాధా రమణ గిరిదారి...వయసూ, ఘంటసాల, ఎస్.జానకి , రచన: ఆరుద్ర
12. సూర్య శౌర్య మదేందురింద్ర పదవీం (శ్లోకం), పి.బి.శ్రీనివాస్ .

## మూలాలు

* సి.హెచ్.రామారావు: ఘంటసాల 'పాట'శాల అనే పాటల సంకలనం నుంచి.
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)
# అగ్గిపిడుగు

|  |  |
| --- | --- |
|  | తెలుగు సినిమా\*వేదిక |

|  |
| --- |
| **అగ్గిపిడుగు** (1964 తెలుగు సినిమా) |
|  |
| దర్శకత్వం | బి. విఠలాచార్య |
| నిర్మాణం | బి. విఠలాచార్య |
| తారాగణం | నందమూరి తారక రామారావు, చిత్తూరు నాగయ్య, రాజనాల, సత్యనారాయణ, కృష్ణకుమారి, రాజశ్రీ, జయంతి |
| సంగీతం | రాజన్ - నాగేంద్ర |
| నేపథ్య గానం | ఘంటసాల, పి. సుశీల, ఎస్. జానకి, ఎల్.ఆర్. ఈశ్వరి |
| గీతరచన | సి. నారాయణరెడ్డి , జి. కృష్ణమూర్తి |
| నిర్మాణ సంస్థ | విఠల్ ప్రొడక్షన్స్ |
| భాష | తెలుగు |

ఇది 1964లో నిర్మితమైన ఒక తెలుగు చిత్రం. 'సయామీస్ ట్విన్స్' (ఒకే లక్షణాలున్న, ఒకే భావాలు ఏకకాలంలో కలిగే కవలలు) అయిన ఇద్దరు రామారావుల (ద్విపాత్రాభినయం) కథ. మిగతా కథ విఠలాచార్య మిగతా చిత్రాలవంటిదే. చక్కటి సంగీతం, హాస్యం, గుర్రపు స్వారీలతో చిత్రం సాగుతుంది. (నాగార్జున చిత్రం హలో బ్రదర్ ఇదేతరహా కథ. అయితే హలో బ్రదర్ జాకీచాన్ చిత్రం ట్విన్స్ ఆధారంగా తీశారు.

## తారాగణం

* నందమూరి తారక రామారావు\_రాజా/ మాధవ్ (డ్యుయల్ రోల్)
* చిత్తూరు నాగయ్య\_ వీరయ్య
* కైకాల సత్యనారాయణ\_ వేదాంత
* కృష్ణకుమారి\_మాలతి
* రాజశ్రీ\_ రోజా
* జయంతి
* రాజనాల కాళేశ్వరరావు\_ వీరేంద్రుడు
* ముక్కామల\_ డాక్టర్
* బాలకృష్ణ
* మోదుకూరి సత్యం
* బృందావన చౌదరి

## సాంకేతిక వర్గం

* స్క్రీన్ ప్లే, దర్శకత్వం: బి. విఠలాచార్య
* కథ: బి.విఠలాచార్య
* మాటలు: జి.కృష్ణమూర్తి
* సంగీతం: రాజన్ నాగేంద్ర
* గీత రచయితలు:సింగిరెడ్డి నారాయణరెడ్డి, జి.కృష్ణమూర్తి
* నేపథ్య గానం:ఘంటసాల వెంకటేశ్వరరావు, పులపాక సుశీల,శిష్ట్లా జానకి, ఎల్ .ఆర్ .ఈశ్వరి
* ఛాయా గ్రహణం: రవికాంత్ నాగాయిచ్
* కూర్పు: ఎ.గోవిందస్వామి , ఎ.మోహన్
* నిర్మాత: బి.విఠలాచార్య
* నిర్మాణ సంస్థ: శ్రీ విఠల్ కంబైన్స్
* విడుదల:31:07:1964.

## పాటలు

1. ఎవరనుకున్నావే ఏమనుకున్నావే - సుశీల, ఎస్. జానకి , రచన: సి నారాయణ రెడ్డి
2. ఏమోఏమో ఇది నాకేమో ఏమో - ఎస్. జానకి, ఘంటసాల . రచన: సి. నారాయణ రెడ్డి.
3. కన్నుకన్నుచేర పున్నమి వెన్నెలేరా చిన్నబోవనేర - ఎస్. జానకి, రచన: జి కృష్ణమూర్తి
4. నీ చిన్నదానను నేనే నీ చేతి వీణను నేను - ఎల్. ఆర్. ఈశ్వరి, రచన: సి నారాయణ రెడ్డి
5. తప్పంటావా నా తప్పంటావా తెలియని ప్రేమకు - ఎస్. జానకి , రచన: సి నారాయణ రెడ్డి
6. లడ్డులడ్డులడ్డు బందరు మిఠాయి లడ్డు - ఘంటసాల,ఎస్. జానకి . రచన. జీ కృష్ణమూర్తి.
7. ఏమో ఏమో ఇది నాకేమో ఏమో ఐనది , ఎస్.జానకి , రచన: సి. నారాయణ రెడ్డి.

## వనరులు

* ఘంటసాల గళామృతము బ్లాగు - సంకలనకర్త: కొల్లూరి భాస్కరరావు (ఘంటసాల సంగీత కళాశాల, హైదరాబాద్) - సంకలనంలో సహకరించినవారు: చల్లా సుబ్బారాయుడు
* [1] Archived 2010-09-13 at the Wayback Machine
# శ్రీ సింహాచల క్షేత్ర మహిమ

|  |
| --- |
| **శ్రీ సింహాచల క్షేత్ర మహిమ** (1965 తెలుగు సినిమా) |
|  |
| దర్శకత్వం | బి.వి.ప్రసాద్ |
| కథ | బి.వి.ప్రసాద్ |
| తారాగణం | కాంతారావు, కృష్ణకుమారి |
| సంగీతం | టి.వి.రాజు |
| గీతరచన | రాజశ్రీ |
| సంభాషణలు | రాజశ్రీ |
| నిర్మాణ సంస్థ | శ్రీ సరస్వతి మూవీస్ |
| భాష | తెలుగు |

**శ్రీ సింహాచల క్షేత్ర మహిమ** 1965 లో విడుదలైన తెలుగు సినిమా. ఇది సింహాచలం లో వెలసిన శ్రీ నరసింహ క్షేత్రం యొక్క మహిమా విశేషాలను చిత్రీకరించింది.కాంతారావు,కృష్ణకుమారి , వి.నాగయ్య ,రామకృష్ణ నటించిన ఈ చిత్రానికి సంగీతం టి. వి. రాజు సమకూర్చారు.

## తారాగణం

* పురూరవుడిగా కాంతారావు
* అప్సరస శిరీష గా కృష్ణకుమారి
* పురూరవ చక్రవర్తి తండ్రిగా చిత్తూరు నాగయ్య
* ఇంద్రుడిగా రాజనాల కాళేశ్వరరావు
* అనవసరం గా రేలంగి
* గిరిజ
* నారదుడిగా చలం
* మహావిష్ణువు గా జి.రామకృష్ణ

## సాంకేతిక వర్గం

* దర్శకుడు: బి వి. ప్రసాద్
* కధ: బి.వి.ప్రసాద్
* సంగీతం: తోటకూర వెంకట రాజు
* మాటలు: రాజశ్రీ
* పాటలు: రాజశ్రీ
* నేపథ్య గానం:ఘంటసాల వెంకటేశ్వరరావు, పులపాక సుశీల, శిష్ట్లా జానకి, ప్రతివాది భయంకర శ్రీనివాస్, స్వర్ణలత, పిఠాపురం నాగేశ్వరరావు, ఎల్ ఆర్ ఈశ్వరి
* నిర్మాణ సంస్థ: శ్రీ సరస్వతి మూవీస్
* విడుదల:1965.

## పాటల జాబితా

1. సింహాచలము మహా పుణ్యక్షేత్రము - గానం ఘంటసాల బృందం; రచన : రాజశ్రీ
2. అందాల ఓ సుందరా అనురాగభావ రసకేళివిహారా - పి.సుశీల, ఎస్. జానకి
3. ఒప్పులకుప్పా వయ్యారి భామా మగాడు పిలిచాడే - పిఠాపురం నాగేశ్వరరావు, స్వర్ణలత బృందం
4. ఓహొ ఏలికా ఇదే వేడుక ఈ వసంత వినోదాలు నీకు కానుక - పి.సుశీల బృందం
5. ఓ దేవా వరాహముఖా నృసింహశిఖా దయమయా నన్నిక - ఎస్.జానకి
6. చిన్నారి పొన్నారి వెన్నెలరాశి జోజో బాబూ అదిగో బూచి - ఎస్.జానకి
7. జయహే మోహనరూపా గానకలాపా ఆదిస్వరూపా - పి.బి. శ్రీనివాస్
8. నీలాటి రేవుకాడ నేరేడు చెట్టునీడ ఆనాడు నాతో చేరి - ఎల్. ఆర్. ఈశ్వరి
9. బాబూ బిరాన కనుపించరా కనుపించి నా బాధ తొలగించరా - ఎస్. జానకి
10. భక్తశిఖామణి ప్రహ్లాదు కరుణించి ఆవిర్భివించిన (పద్యం) - ఘంటసాల - రచన: రాజశ్రీ
11. రావోయి రాజా కనరావోయి రాజా చెలి నేరాలు మన్నించ - ఎస్.జానకి, పి.బి. శ్రీనివాస్
12. హాయిగా ఎదో తీయగా నా కలలే పండగా ఈరోజే పండుగ - పి.సుశీల

## మూలాలు

* సి.హెచ్.రామారావు: ఘంటసాల 'పాట'శాల అనే పాటల సంకలనం నుంచి.
# గోపాలుడు భూపాలుడు

| గోపాలుడు భూపాలుడు |
| --- |
|  |
| దర్శకత్వం | జి.విశ్వనాథం |
| తారాగణం | నందమూరి తారక రామారావు, జయలలిత, రాజశ్రీ, రాజనాల, పద్మనాభం |
| సంగీతం | ఎస్.పీ. కోదండపాణి |
| నిర్మాణ సంస్థ | గౌరి ప్రొడక్షన్స్ |
| భాష | తెలుగు |

**గోపాలుడు భూపాలుడు** జి. విశ్వనాథం దర్శకత్వంలో 1967లో విడుదలైన జానపద చిత్రం. ఇందులో ఎన్. టి. రామారావు, జయలలిత ముఖ్యపాత్రలు పోషించారు. ఎన్. టి. ఆర్ ద్విపాత్రాభినయం చేశాడు. ఈ చిత్రాన్ని గౌరి ప్రొడక్షన్స్ పతాకంపై వై. వి. రావు నిర్మించాడు.

## తారాగణం

* ఎన్. టి. రామారావు\_రాజా/గోపి
* జయలలిత\_రజిని
* రాజశ్రీ\_ పద్మావతీదేవి
* రాజనాల కాళేశ్వరరావు \_వీరబాహు
* పద్మనాభం\_ కొపిరి
* కైకాల సత్యనారాయణ\_భీమన్న
* అల్లు రామలింగయ్య\_మహానస
* మిక్కిలినేని\_శ్రీపతి
* మందాడి ప్రభాకరరెడ్డి\_కుంతల మహారాజు
* జగ్గారావు\_ బండి
* ఎస్.వరలక్ష్మి\_ రాజమాత
* హేమలత\_మంగమ్మ
* వాణిశ్రీ\_ మధురం .

## సాంకేతిక వర్గం

* దర్శకుడు: జి.విశ్వనాథం
* కధ, స్క్రీన్ ప్లే: భావనారాయణ
* మాటలు: పాలగుమ్మి పద్మరాజు
* గీత రచయితలు: సింగిరెడ్డి నారాయణరెడ్డి, ఆరుద్ర
* పద్యాలు: పాలగుమ్మి పద్మరాజు
* గాయనీ గాయకులు: శిష్ట్లా జానకి, పిఠాపురం నాగేశ్వరరావు, ఘంటసాల వెంకటేశ్వరరావు, పులపాక సుశీల, ఎల్ ఆర్ ఈశ్వరి, బెంగుళూరు లత, టి.యం.సౌందరరాజన్
* సంగీతం: శ్రీపతి పండితారాధ్యుల కోదండపాణి
* ఛాయ గ్రహణం: హెచ్.ఎస్.వేణు
* ఎడిటింగ్: కె.ఎస్.ఆర్.దాస్
* నిర్మాత: వై.వి.రావు, బావనారాయణ
* నిర్మాణ సంస్థ: గౌరీ ప్రొడక్షన్స్
* విడుదల:13:01:1967.

## నిర్మాణం

నిర్మాత వై. వి. రావు స్వస్థలం రాజమహేంద్రవరం. 1948లో సువర్ణమాల అనే చిత్రానికి నిర్మాణ బాధ్యతలు చూసుకునేందుకు మద్రాసు వెళ్ళాడు. అది 1952లో విడుదలైంది. ఈలోగా ఆయనకు జర్నలిజం వైపు ఆసక్తి కలిగింది. తర్వాత కొద్ది రోజులు పత్రికలు నిర్వహించాడు. 1966 లో ఆయన బావయైన ఎస్. భావనారాయణతో కలిసి 1966 నుంచి చిత్రాలు నిర్మించడం ప్రారంభించాడు. వారి తొలి సినిమా లోగుట్టు పెరుమాళ్ళకెరుక. తర్వాత చిత్రం భారీ తారాగణంతో నిర్మితమైన ఈ చిత్రం.

## పాటలు

ఈ చిత్రానికి ఎస్. పి. కోదండపాణి సంగీత దర్శకత్వం వహించాడు.

1. ఇదేనా తరాతరాల చరిత్రలో జరిగింది ఇదేనా - టి. ఎం. సౌందర్‌రాజన్, రచన: సి నారాయణ రెడ్డి
2. ఉయ్యాలో ఉయ్యాలో ఉయ్యాలో కన్నె మనసున వన్నె తలపున - లత బృందం , రచన: సి నారాయణ రెడ్డి
3. ఎంత బాగున్నది ఎంత బాగున్నది అందరాని చందమామ - ఎస్.జానకి, ఘంటసాల . రచన: సి. నారాయణ రెడ్డి.
4. ఒకసారి కలలోకి రావయ్యా నా ఉవిళ్ళు కవ్వించి పోవయ్యా - ఎస్.జానకి, ఘంటసాల . రచన: ఆరుద్ర
5. కోటలోని మొనగాడా వేటకు వచ్చావా, జింకపిల్ల కోసమో ఇంక దేనికోసమో - పి.సుశీల, ఘంటసాల . రచన: సి. నారాయణ రెడ్డి.
6. చూడకు చూడకు మరీ అంతగా చూడకు మనసుతో - సుశీల, ఘంటసాల . రచన: సి. నారాయణ రెడ్డి.
7. మరదలా చిట్టి మరదలా మేటి మగధీరుడంటే మాటలా - పిఠాపురం, ఎల్. ఆర్. ఈశ్వరి ,రచన: సి నారాయణ రెడ్డి
8. జిం జంతడి జిం జిం జిం జిం జింతడి , పి సుశీల, రచన: సి నారాయణ రెడ్డి
9. ఎక్కడివాడో అట్టే కనిపించి, (పద్యం) ఎస్.జానకి, రచన: పాలగుమ్మి పద్మరాజు

## మూలాలు
# ఉమా చండీ గౌరీ శంకరుల కథ

|  |
| --- |
| **ఉమా చండీ గౌరీ శంకరుల కథ** (1968 తెలుగు సినిమా) |
|  |
| దర్శకత్వం | కె.వి.రెడ్డి |
| తారాగణం | నందమూరి తారక రామారావు, బి.సరోజాదేవి, రేలంగి, ముక్కామల, సురభి కమలాబాయి |
| సంగీతం | పెండ్యాల నాగేశ్వరరావు |
| గీతరచన | పింగళి |
| నిర్మాణ సంస్థ | సుందరం మూవీస్ |
| భాష | తెలుగు |
| **ఐ.ఎమ్.డీ.బి పేజీ** |

**ఉమా చండీ గౌరీ శంకరుల కథ** కె.వి.రెడ్డి దర్శకత్వం వహించగా, ఎన్.టి.రామారావు, బి.సరోజా దేవి, రేలంగి తదితరులు ప్రధాన పాత్రల్లో నటించిన తెలుగు పౌరాణిక చలనచిత్రం. శివుడిగా రామారావు నటించిన అతికొద్ది సినిమాల్లో ఇది ఒకటి. సినిమా ఆర్థికంగా విఫలమైంది.

## తారాగణం

* ఎన్.టి.రామారావు\_లార్డ్ శివ/జయశంకర్
* బి.సరోజాదేవి\_ పార్వతీదేవి/ఉమా/ చండీ/ గౌరి
* ముక్కామల\_భృగు
* రేలంగి \_ ఆనంద భూపతి రాజు
* రమణారెడ్డి\_బుట్కై
* పద్మనాభం\_ మదన్ సింగ్
* ధూళిపాళ\_ జమదగ్ని
* అల్లు రామలింగయ్య\_లేఖపాటక
* వల్లూరి బాలకృష్ణ\_ఓంకారం
* గిరిజ\_ రాణి
* ఋష్యేంద్రమణి\_ పులిమాదేవి
* ఛాయాదేవి\_శేషయ్యమ్మ
* సూర్యకళ\_ మదన్ సింగ్ భార్య
* అన్నపూర్ణ
* డాక్టర్ శివరామకృష్ణయ్య\_ బిల్లుదొర
* మీనాకుమారి\_ చతురిక.

## సాంకేతికవర్గం

* దర్శకుడు, నిర్మాత: కె.వి.రెడ్డి
* మాటలు, పాటలు: పింగళి నాగేంద్రరావు
* సంగీతం: పెండ్యాల నాగేశ్వరరావు
* నేపథ్య గాయకులు: ఘంటసాల, పి.సుశీల, ఎల్.ఆర్.ఈశ్వరి, లీల, ఎస్.జానకి
* కధ: కె.వి.రెడ్డి, పింగళి నాగేంద్రరావు, సింగీతం శ్రీనివాసరావు
* ఛాయా గ్రహణం: మాధవ్ బుల్ బులే
* చిత్రానువాదం: కె.వి.రెడ్డి
* కళ: గోఖలే, కళాధర్
* నృత్యం: పసుమర్తి కృష్ణమూర్తి
* కూర్పు: జి.కళ్యాణ సుందరం, డి.జి.జయరాం
* నిర్మాణ సంస్థ: విజయా ప్రొడక్షన్స్
* విడుదల:11:01:1968.

## స్పందన

1968లో ఈ సినిమాతో పాటుగా, కె.వి.రెడ్డి స్వీయ నిర్మాణంలో దర్శకత్వం వహించిన భాగ్యచక్రం సినిమా కూడా విడుదలై రెండూ పరాజయం పాలయ్యాయి. దాంతో కె.వి.రెడ్డి పరిస్థితి దిగజారిపోయింది. విజయ సంస్థ పక్కనపెట్టడంతో పాటుగా, ఇతర అవకాశాలు కూడా లేక మరో రెండేళ్ళపాటు ఆయన సినిమాలు చేయలేని స్థితి ఏర్పడింది.

## విశేషాలు

* ఎన్.టి.రామారావు శివుని పాత్ర ధరించింది చాలా తక్కువ సినిమాల్లో. అలాంటి సినిమాల్లో ఉమా చండీ గౌరీ శంకరుల కథ కూడా ఒకటి.

## పాటలు

1. ఆహా సఖి ఈ వనమే కనగా మనసాయె మనసాయె - పి.సుశీల బృందం
2. అబ్బలాలో ఓయబ్బలాలో నీ అడుగుఅడుగన తళుక్ - ఘంటసాల
3. ఏమిటో ఈ మాయా కలలోని కథవలెనాయె ఏమిటో - ఘంటసాల, పి.సుశీల
4. ఓ సిగ్గులొలికే సింగారి పిల్లా ఎగ్గులేదే కంగారు పిల్లా - ఘంటసాల, ఎల్. ఆర్. ఈశ్వరి
5. కలగంటివా చెలి కలగంటివా కలలొన నీ ప్రియుని కనుగొంటివా - ఘంటసాల
6. జయజయ శంకర ఉమా మహేశ్వరా చండీనాధా - మాధవపెద్ది సత్యం బృందం
7. త ధిన్ ధోన ( ధిల్లానా) - ఘంటసాల, ఎస్. జానకి
8. నన్నేల మరచినావో ఓ దేవదేవా నన్నేల మరచినావో - ఎస్. జానకి
9. నన్ను వరించు వీరుడు నన్ను జయించు వీరుడు - ఎల్. ఆర్. ఈశ్వరి బృందం
10. నీ లీలలోనే ఒక హాయిలే నీ ప్రేమలాలనలోనే ఒక - సుశీల, ఘంటసాల
11. సుందరేశ్వరా ఇందుశేఖరా కనువిందుగొన సేవలుగొని - ఎస్. జానకి
12. శ్రీగౌరి నా పాపలై నన్ను దీవింప దయసేయనే - పి. లీల
13. శ్రీకరంబై అపూర్వమై చెలగునెద్ది (పద్యం) - ఘంటసాల

## వనరులు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

| **కె.వి.రెడ్డి** దర్శకత్వం వహించిన సినిమాలు |  |
| --- | --- |
| భక్త పోతన | యోగి వేమన | గుణసుందరి కథ | పాతాళభైరవి | పెద్దమనుషులు | దొంగరాముడు | మాయాబజార్ | పెళ్ళినాటి ప్రమాణాలు | జగదేకవీరుని కథ | శ్రీకృష్ణార్జున యుద్ధం | సత్య హరిశ్చంద్ర | భాగ్యచక్రం | ఉమా చండీ గౌరీ శంకరుల కథ | శ్రీకృష్ణసత్య
 |

## మూలాలు
# పాలమనసులు

|  |
| --- |
| **పాలమనసులు** (1968 తెలుగు సినిమా) |
|  పాలమనసులు సినిమా పోస్టర్ |
| దర్శకత్వం | ఎస్.ఎస్.ఆర్.శర్మ |
| తారాగణం | జమున, హరనాధ్ |
| సంగీతం | చెళ్ళపిళ్ళ సత్యం |
| భాష | తెలుగు |

పాల మనసులు 1968 ఫిబ్రవరి 15న విడుదలైన తెలుగు సినిమా. గౌరీ ప్రొడక్షన్స్ పతాకంపై వై.వి.రావు నిర్మించిన ఈ సిసిమాకు ఎస్.ఎస్.ఆర్.శర్మ దర్శకత్వం వహించాడు. హరనాథ్ జమున గుమ్మడి వెంకటేశ్వరరావు చలం ప్రధాన తారాగణంగా రూపొందిన ఈ చిత్రానికి చెళ్ళపిళ్ళ సత్యం సంగీతాన్నందించాడు.

## తారాగణం

* హరనాథ్
* గుమ్మడి వెంకటేశ్వరరావు
* చలం
* రావి కొండల రావు
* మిక్కిలినేని
* డాక్టర్ రమేష్
* జమున
* పండరీబాయి
* రమాప్రభ
* ఛాయదేవి
* నాగిని
* బేబీ రాణి

## సాంకేతిక వర్గం

* దర్శకత్వం చిత్రానువాదం: ఎస్.ఎస్.ఆర్.శర్మ
* స్టూడియో: గౌరీ ప్రొడక్షన్స్
* నిర్మాత: వై.వి. రావు;
* ఛాయాగ్రాహకుడు: ఆర్.ఎన్. కృష్ణ ప్రసాద్;
* కూర్పు: పి.వి. మణికం;
* స్వరకర్త: సత్యం చెళ్ళపిళ్ళ;
* గీత రచయిత: సి.నారాయణ రెడ్డి ఆచార్య ఆత్రేయ
* విడుదల తేదీ: ఫిబ్రవరి 15 1968
* సంభాషణ: పాలగుమ్మీ పద్మరాజు
* గాయకుడు: పి.బి. శ్రీనివాస్ ఎస్.పి.బాలాసుబ్రహ్మణ్యం పి.సుశీల ఎస్.జానకి ఎల్.ఆర్. ఈశ్వరి;
* సంగీతం లేబుల్: ఏంజెల్ రికార్డ్స్
* ఆర్ట్ డైరెక్టర్: బి. చలం; డాన్స్ డైరెక్టర్: ఎ.కె. చోప్రా రతన్ కుమార్

## పాటలు

1. ఆపలేని తాపమాయే అయ్యయ్యో ఆ దేవుడిచ్చిన - ఎల్. ఆర్. ఈశ్వరి ఎస్.పి.బాలసుబ్రహ్మణ్యం - రచన: డా. సి.నారాయణరెడ్డి
2. ఉదయకిరణాల లోన నా హృదయాన కదలాడె నవరాగ వీణ - ఎస్.జానకి - రచన: డా. సి.నారాయణరెడ్డి
3. ఇదే సమాధానం మనసులో ఉన్నవి పెదవిలో అన్నవి - పి.బి.శ్రీనివాస్ ఎస్. జానకి - రచన: డా. సి.నారాయణరెడ్డి
4. పగిలిన అద్దంలో అగుపించినదేమిటి ముక్కలైన నీ వదనం - ఎస్. జానకి - రచన: డా. సి.నారాయణరెడ్డి
5. పాలవంక సీమలో పసిడి చిలక కులికింది - పి.బి. శ్రీనివాస్ పి.సుశీల - రచన: డా. సి.నారాయణరెడ్డి
6. బుడి బుడి నడకల బుజ్జాయి తళ తళ నవ్వుల - ఎస్. జానకి - రచన: ఆత్రేయ

## మూలాలు

## బాహ్య లంకెలు

* ఇంటర్నెట్ మూవీ డేటాబేసు లో *పాలమనసులు*